CELEX: 62008CN0276
Language: el
Date: 2008-06-26 00:00:00
Title: Υπόθεση C-276/08: Αίτηση εκδόσεως προδικαστικής αποφάσεως την οποία υπέβαλε το Tribunal administratif (Λουξεμβούργο) στις 26 Ιουνίου 2008 — Miloud Rimoumi, Gabrielle Suzanne Marie Prick κατά Υπουργού Εξωτερικών και Μετανάστευσης

13.9.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 236/8
            
         Αίτηση εκδόσεως προδικαστικής αποφάσεως την οποία υπέβαλε το Tribunal administratif (Λουξεμβούργο) στις 26 Ιουνίου 2008 — Miloud Rimoumi, Gabrielle Suzanne Marie Prick κατά Υπουργού Εξωτερικών και Μετανάστευσης
   (Υπόθεση C-276/08)
   (2008/C 236/11)
   Γλώσσα διαδικασίας: η γαλλική
   Αιτούν δικαστήριο
   Tribunal administratif
   Διάδικοι στην υπόθεση της κύριας δίκης
   
      Προσφεύγοντες: Miloud Rimoumi, Gabrielle Suzanne Marie Prick
   
      Καθού: Υπουργός Εξωτερικών και Μετανάστευσης
   Προδικαστικό ερώτημα
   Έχουν τα άρθρα 2, παράγραφος 2, στοιχείο α', 3, παράγραφος 1 και 7, παράγραφος 2, της οδηγίας 2004/38 για την τροποποίηση του κανονισμού (ΕΟΚ) 1612/68 και κατάργηση των οδηγιών 64/221/ΕΟΚ, 68/360/ΕΟΚ, 72/194/ΕΟΚ, 73/148/ΕΟΚ, 75/34/ΕΟΚ, 75/35/ΕΟΚ, 90/364/ΕΟΚ, 90/365/ΕΟΚ και 93/96/ΕΟΚ (1) την έννοια ότι αφορούν μόνον τα μέλη της οικογένειας που απέκτησαν την ιδιότητα αυτή πριν από την ημερομηνία κατά την οποία ο υπήκοος της Ένωσης που επιθυμούν να συνοδεύσουν ή να συναντήσουν άσκησε το δικαίωμα κυκλοφορίας που του παρέχει το άρθρο 39 της Συνθήκης ΕΚ ή, αντιθέτως, κάθε πολίτης της Ένωσης που άσκησε το δικαίωμα ελεύθερης κυκλοφορίας και εγκαταστάθηκε σε άλλο κράτος μέλος από το κράτος της ιθαγένειάς του έχει το δικαίωμα να τον συναντήσει κάποιο μέλος της οικογένειάς του χωρίς αυτό να υπόκειται σε προϋπόθεση ως προς τον χρόνο αποκτήσεως της ιδιότητας αυτής;
   
      (1)  Οδηγία 2004/38/ΕΚ του Ευρωπαϊκού Κοινοβουλίου και του Συμβουλίου, της 29ης Απριλίου 2004, σχετικά με το δικαίωμα των πολιτών της Ένωσης και των μελών των οικογενειών τους να κυκλοφορούν και να διαμένουν ελεύθερα στην επικράτεια των κρατών μελών, για την τροποποίηση του κανονισμού (ΕΟΚ) 1612/68 και την κατάργηση των οδηγιών 64/221/ΕΟΚ, 68/360/ΕΟΚ, 72/194/ΕΟΚ, 73/148/ΕΟΚ, 75/34/ΕΟΚ, 75/35/ΕΟΚ, 90/364/ΕΟΚ, 90/365/ΕΟΚ και 93/96/ΕΟΚ (ΕΕ L 158, σ. 77).